Explozie, urmată de incendiu violent: un autoturism a ars complet în Cluj, proprietarul suferind arsuri. Totul a pornit de la o ceartă
Un incident mai puțin obișnuit s-a produs duminică după amiază într-un cartier din Cluj Napoca, unde un autoturism aflat în apropierea unui bloc de locuințe a ars complet. La fața locului a fost găsit un bărbat care a suferit arsuri, fiind preluat de un echipaj de terapie intensivă mobilă. Acesta a fost intubat și transportat la spital. De asemenea, a fost transportată la spital pentru investigații suplimentare și una dintre persoanele evacuate, mai exact o femeie de aproximativ 25 de ani, informează News.ro.